《送李钧郎中》
宋代·苏辙

君家毗陵本江南，虽为浙西终未甘。
风流秀发自不减，气质浑朴犹中含。
敲榜满前但长啸，簿书堆案常清谈。
湖中往往载画舫，竹下小小开茅庵。
歌吟仿佛类骚雅，导引委曲师彭聃。
新茶泼乳睡方觉，渌酒倾水醒复酣。
一朝挥手去不顾，使我把袂心难堪。
扁舟水涸费牵挽，瘦马雪冻忧朝参。
一官来往似秋燕，薄俸包裹如春蚕。
东南乞麾尚可得，白首谁念家无甔。

作者简介：苏辙（1039—1112年），字子由，汉族，眉州眉山（今属四川）人。嘉祐二年（1057）与其兄苏轼同登进士科。神宗朝，为制置三司条例司属官。因反对王安石变法，出为河南推官。哲宗时，召为秘书省校书郎。元祐元年为右司谏，历官御史中丞、尚书右丞、门下侍郎因事忤哲宗及元丰诸臣，出知汝州，贬筠州、再谪雷州安置，移循州。徽宗立，徙永州、岳州复太中大夫，又降居许州，致仕。自号颍滨遗老。卒，谥文定。唐宋八大家之一，与父洵、兄轼齐名，合称三苏。